Teises finaalmängus jäime kodus Kalev/Cramole kindlalt alla
#000001
BC Kalev/Cramo võitis Paf Eesti korvpalli meistriliiga finaalseeria teise mängu võõrsil Tartu Ülikool Maks & Mooritsa vastu 90:73 (55:35) ja jõudis tiitlist ühe võidu kaugusele.
#000002
Tartus 2057 pealtvaataja ees peetud kohtumist alustas paremini Kalev. Külalised pääsesid esimese kolme minutiga 10:2 juhtima ja võitsid avaveerandi 24:17. Kalevlased tabasid viskeid mängust lausa 62%-ga (sh kolmesed 4/8). Kaks kaugviset korvi saatnud Artur Konontšuki arvel oli 10 punkti.
#000003
Teisel veerandil Kalevi hea hoog jätkus ja nad juhtisid seitsmendaks minutiks juba 50:30. Poolajapausiks oli seis 55:35. Konontšuk oli jõudnud 19 punktini. Kui Kalevi visketabavus mängust oli 58%, siis Tartul vaid 35%.
#000004
Kolmandat perioodi alustas kodumeeskond 8:0 spurdiga ja jõudis korraks ka kaheksa punkti kaugusele (58:66). Veerandi lõpp kuulus aga Kalevile ja otsustava neljandiku alguseks juhtisid nad 72:58.
#000005
Neljanda veerandi kahe esimese minutiga vähendas Tartu vahe 9-punktiliseks (68:77). Perioodi keskel sai Tomas Pavelka viienda vea ning kolm minutit enne sireeni oli Kalevi edu kasvanud juba 90:71-le. Lõpuvile kõlades olid tablool numbrid 90:73.
#000006
Tartu poolel oli hoos Jitaurious Gordon, kelle arvele kogunes 30 minutiga 25 punkti ja seitse resultatiivset söötu. Andrii Voinalovych tõi 13 punkti.
#000008
Kolme võiduni peetava finaalseeria avakohtumise oli Kalev võitnud kodus 71:65.
#000009
Seeria kolmas kohtumine on kavas 27. mail Tallinnas. Kui vaja, siis peetakse neljas kohtumine 29. mail Tartus ja otsustav viies mäng kaks päeva hiljem taas pealinnas.
#000010